  Виталий Пронин Удмуртилэн Тӧроезлэсь ужзэ быдэсъясь А. Бречалов Вотка городэн тодматскиз.  Кивалтӥсь нырысь ик кожиз Ленинградской ульчае. 2014-тӥ арын отын 39 семья корка пырон ортчытӥз - соос куашкан калэ вуэм юртъёсысь выль интые выжизы. Лэсьтӥськисьёслы ӝожтӥськонъёссы ӧвӧл. Табере юрт котырзэс шулдыргес карон сярысь сюлмасько. Воткаысь 1 номеро школаын пумиськон.Отӥяз А. Бречаловлэн командаез 1 номеро школае пыраз. Трос аръёс ӵоже школалы бадӟым юрттэт сётэ Воткаысь завод. Солэн кужыменыз школалэн стадионэз выльдэмын, информатикая, физикая но математикая кабинетъёсы туала тӥрлык пуктэмын. Та школаын вань луонлыкъёс кылдытэмын вуоно ракета лэсьтӥсьёсты дасянлы - ракетной классъёс усьтэмын. Нылпиослэн вормонъёсынызы тодматскемез бере А. Бречалов ватсаз: дыр вуэмын дуннеысь вылӥ дышетскон заведениосты тодон-валанъёсыныды паймытъяны.Кивалтӥсь Вотка заводэн но тодматскиз. Со оборонкалы ужа, отын нимысьтыз спецтехника потто. Заказъёс кулэс кылемен, завод калыклы кулэ луись вуз поттон сярысь но малпаське.Городысь «Паркуз Групп» огазеяськон матысь дыре чакла Торфозаводской ульча дортӥ городлы котыр сюрес лэсьтыны, гостиница но машина миськон комплекс пуктыны. Ужбергатӥсьёс та ужзэс 2021-тӥ арозь быдэстыны малпало, городын улӥсьёс понна ватсаса 530 ужан интыос кылдозы. А. Бречалов та кичӧлтонэз умоен лыдъяз.Вуылӥз на кивалтӥсь Воткаысь «Десантник» военно-патриотической клубе. Со кылдытэмын вал 30 ар талэсь азьло Афган ожмаськонэ пыриськемъёс кичӧлтэмъя. Отын арлы быдэ 80-90 пиналъёс армилы дасясько.Сергей Захаров Туспуктэм: udmurt.ru  Теги: Удмуртилэнкомандаез  